Play-off SuperLiga: CFR Cluj-U Craiova. Oltenii nu pot conta pe un jucător important
- Cristian Raducanu
- 16 martie 2024, 20:06
Play-off-ul din Superliga debutează cu partida dintre dintre CFR Cluj și Universitatea Craiova. Meciul va începe la ora 20:00 și se va juca pe arena din Gruia. Ardelenii au încheiat sezonul regulat pe locul trei, iar craiovenii pe cinci.
SuperLiga: CFR Cluj-Universitatea Craiova, primul meci din play-off
Universitatea Craiova a ieșit învingătoare din meciurile cu CFR Cluj din ultima ediție de SuperLiga. Oltenii au obținut în tur un rezultat de egalitate (1-1) și o victorie (1-0) în partida din retur. În meciul de play-off, Craiova nu poate conta pe serviciile jucătorului Vladimir Screciu, care este accidentat.
De partea cealaltă, elevii lui Adrian Mutu au încheiat sezonul regulat cu 10 victorii, patru egaluri și o singură înfrângere. CFR Cluj a încasat doar șase goluri din postura de gazde.
Un singur meci a pierdut Universitatea Craiova în ultimele șase deplasări din SuperLiga. Craiovenii au pierdut cu 2-1 în disputa cu Hermannstadt din 10 decembrie. Ardelenii au înscris de 54 de ori în primele 30 de etape, 28 dintre goluri au fost marcate în repriza secundă.
Din 2014, Universitatea Craiova și CFR Cluj s-au confruntat în 36 de partide
Universitatea Craiova și CFR Cluj s-au întâlnit de 36 de ori de la revenirea oltenilor în primul eșalon fotbalistic (2014). Echipa din Gruia s-a impus de 13 ori, oltenii au câștigat 11 partide, iar alte 12 s-au terminat la egalitate.
Primul meci de la revenirea Craiovei în SuperLiga s-a terminat la egalitate. La vremea respectivă ardelenii au fost antrenatți de Francisc Dan, iar pe banca oltenilor au stat atunci, Emil Săndoi și Sorin Cârțu. Craiova a suferit cea mai rușinoasă înfrângere în fața ardelenilor pe 26 mai 2016, când Unversitatea a încasat patru goluri de la Camora, Jakkolis (dublă) și Petrucci.
CFR Cluj, învingătoare în meciurile directe din Superliga
Oltenii și-au luat revanșa pe 24 aprilie 2021, când s-au impus la limită cu 2-1 pe terenul ardelenilor. Ultimul meci dintre cele două echipe s-a terminat cu victoria la limită a clujenilor. Unicul golul la celor de la CFR Cluj a fost marcat de Elvir Koljic.
Universitatea Craiova stă mai bine la capitolul mediade vârstă, 25 ani și trei luni, în timp ce media de vârstă pentru lotul ardelenilor este de 26 de ani și trei luni, potrivit Mediafax.